Lavan vuokrausehdot
VUOKRAUSEHDOT
Tortinmäen Kyläyhdistys ry

1. Vuokrauksen kohde ja vuokra-aika
• Vuokrauksen kohteena on sovitun mukaisesti yksi tai useampi
seuraavista: Tortinmäen kylätalo, lava, keittiö, astiastot.
Jos kylätalo vuokrattuna, käytettävissä myös karaokelaite, näyttö ja webbikamera. Keittiön
vuokraukseen kuuluu kaikki keittiökoneet. Astiastot sopimuksen mukaan.
Varastoissa olevat tavarat ja tarvikkeet eivät ole vuokraajan
käytettävissä. Kylätalossa olevia kalusteita ei saa siirtää rakennuksesta ulos.
• Vuokrauksen kesto sovitaan tapauskohtaisesti.
• Vuokrauskohde sisältää aina ympäröivän piha-alueen käytön, joka on
esitelty tutustumisen yhteydessä.

2.  Tilojen varaaminen, maksaminen ja peruutusehdot
• Varaamisen tehtyä tilojen vuokraajalle lähetetään varausvahvistus, jonka hän allekirjoittaa ja
 palauttaa vuokranantajalle.  Lasku vuokrauksesta tulee n. kolme viikkoa ennen tai tapauskohtaisestikin lyhyemmällä aikataululla varausajankohtaa.
Avainkoodin saa vuokrausmaksun maksettua.
• Varauksen peruutus maksuttomasti 2 vko ennen vuokrauksen ajankohtaa, tämän jälkeen
varauksenhinnasta laskutetaan 30 %
• Sopimus on sitova. Ylivoimaisista esteistä kuten, vesivahinko, ilkivalta,
tulipalo, myrskyn aiheuttamat tuhot jne. vuokranantaja voi perua
varauksen ennen sen alkua ja ei ole korvausvelvollinen tästä
aiheutuneista kuluista. Vuokraajalle korvataan täysimääräisesti
maksamansa summa takaisin.

3. Avain
• Avain luovutetaan sopimuksen mukaan. Avaimen palautus tapahtuu
sovitun vuokra-ajan loppuun mennessä. Hävinneestä avaimesta
perimme 200 €:n korvauksen.

4. Vahingot ja siivous
• Tilojen vuokraaja on velvollinen korvaamaan vuokrauksen yhteydessä
tiloille aiheuttamansa vahingot täysimääräisenä vuokranantajalle.
Vuokraaja on vastuussa myös vuokra-ajan jälkeen tapahtuvista
vahingoista, jotka aiheutuvat tiloissa olleiden toiminnasta ja/tai
huolimattomuudesta.
• Vuokraajan vastuulla on huolehtia tilojen loppusiivouksesta, ellei
loppusiivousta ole tilattu etukäteen lisäpalveluna. Loppusiivouksen
laiminlyönnistä veloitamme 150 €. Vuokraajan tulee ehdottomasti viedä
pois kaikki tiloihin tuomansa tarvikkeet, koristeet, somisteet, tölkit ja
pullot jne. periaatteella ”mitä tuot, viet pois”. Tilojen loppusiivous tapahtuu
niihin tarkoitetuilla välineillä ja loppusiivousohjeita noudattaen. Myös
keittiötilojen siistiminen kuuluu vuokraajalle. Mikäli käytössä ovat kylätalolla 
olevat pöytäliinat, ne pitää palauttaa pestynä, silitettynä ja viikattuna.
• Tilojen ulko-ovien läheisyydessä ja sisätiloissa olevien jälkien (esim.
rikkoutuneet pullot, roskat, oksennus tai tupakantumpit) siivoamisesta
veloitamme toteutuneiden suorien kustannusten lisäksi 50 € korvauksen.

5. Järjestys ja turvallisuus
• Ulkokynttilät tulee sijoittaa väh. 2 m:n päähän rakenteista ja rakennusten
seinistä niin, ettei niistä aiheudu vahinkoa rakennuksille, kasvillisuudelle
tai irtaimistolle. Ulkotulien käyttö kielletty 1.4- 30.9.
• Vuokralainen ei saa naulata, liimata tai muuten vahingoittaa rakennuksen
seiniä, ovia tai kalusteita. Rikkoutuneista rakenteista tai kalustosta sekä
ylimääräisestä siivoustyöstä veloitetaan vuokralaista erikseen.
• Tupakointi on ehdottomasti kielletty kaikissa sisätiloissa. Tupakointi on
sallittu vain sille varatulla alueella pihalla siten, ettei siitä aiheudu haittaa.
• Vuokraaja vastaa siitä, että kaikki tilaisuuteen osallistuvat henkilöt
noudattavat vuokrausehtoja.
• Vuokranantaja ei vastaa tiloihin tuoduista ja/tai niiihin jätetyistä esineistä.
• Vuokralainen huolehtii ja vastaa, että ajoneuvot ovat pysäköityinä niille
varatuille paikoille alueella.
• Tortinmäen Kyläyhdistys ei voi vaikuttaa sähkökatkoksiin, eläinten tai
muiden hyönteisten aiheuttamiin häiriöihin.

6. Musiikki ja ääni
• Sovitun vuokra-ajan lisäksi tilaisuuden kestolle ei ole varsinaista
aikarajaa. Myöhemmin illalla mahdollisen musiikin voimakkuutta tulee
tarkastaa ja säätää sellaiseksi, ettei se aiheuta suurta meluhaittaa
ympäristölle ja lähialueen asukkaille.

7. Viranomaisten luvat
• Vuokralainen huolehtii omalla kustannuksellaan kaikista viranomaisten
edellyttämistä luvista sekä seuraamuksista, mitkä aiheutuvat
viranomaisten suositusten laiminlyönneistä. Vuokralaisen tulee
noudattaa kokoontumishuoneistoluvan ehtoja mm. henkilöiden
enimmäismäärän osalta. Kylätalon enimmäismääräksi on
asetettu 100 hlöä ja lavan 300 hlöä

• Tortinmäen Kyläyhdistyksellä ei ole anniskeluoikeuksia ja vuokralaisen
tulee huolehtia ns. alkoholi-ilmoituksesta viranomaisille, mikäli vuokra-
aikana tarjoillaan alkoholijuomia. Ilmoituksen voi tehdä sähköisesti.

Pidätämme oikeudet tilojen ehtojen muutoksiin.


